EXCLUSIV E gata! Când va fi instalat noul antrenor de la Rapid
Bogdan Lobonț se ocupă de interimat în clipa de față la Rapid.
Giuleștenii s-au despărțit de Cristiano Bergodi înainte de etapa #5 a play-off-ului Superligii României. Italianul a înregistrat atunci patru eșecuri consecutive, iar Dan Șucu l-a demis și a început reconstrucția la Rapid.
E gata! Când va fi instalat noul antrenor de la Rapid
Din sursele PRO TV și Sport.ro, la Rapid va fi instalat pe banca tehnică Neil Lennon, nord irlandezul rămas liber de contract în octombrie 2022, după ce a dirijat-o pe Omonia Nikosia în primul eșalon din Cipru.
Lennon va fi pus la Rapid după derby-ul cu FCSB. Giuleștenii întâlnesc campioana pe teren propriu duminică, 19 mai, de la ora 21:00, în ultima etapă a play-off-ului Superligii României.
Pe lista de antrenori a lui Dan Șucu au fost și Marius Șumudică, respectiv Marius Măldărășanu, dar instalarea celor doi a picat în cele din urmă, la fel ca încercarea patronului din Giulești să-l aducă pe Mircea Lucescu.
Neil Lennon și-a trecut în CV cinci titluri și patru cupe cu Celtic și a antrenat ultima dată în 2022, la Omonia Nikosia.
Rapid nu a bifat nicio victorie în play-off. Giuleștenii sunt ultimii clasați (29 de puncte) cu o remiză și opt eșecuri înregistrate după nouă etape desfășurate în partea a doua a campionatului.
Cum arată clasamentul play-off-ului Superligii României
Urmăriți SPORT.RO și pe Google News